PATVIRTINTA

Įgulų aptarnavimo tarnybos

direktoriaus

2015 m. gruodžio 3 d.

įsakymu Nr. V-297

**LIETUVOS KARIUOMENĖS LOGISTIKOS VALDYBOS ĮGULŲ APTARNAVIMO TARNYBOS VYKDOMŲ MAŽOS VERTĖS VIEŠŲJŲ PIRKIMŲ, ATLIEKAMŲ GYNYBOS IR SAUGUMO SRITYJE, TAISYKLĖS**

**I SKYRIUS**

**BENDROSIOS NUOSTATOS**

1. Lietuvos kariuomenės Logistikos valdybos Įgulų aptarnavimo tarnybos vykdomų mažos vertės viešųjų pirkimų, atliekamų gynybos ir saugumo srityje, taisyklės (toliau – Taisyklės) nustato perkančiosios organizacijos Lietuvos kariuomenės Lietuvos kariuomenės Įgulų aptarnavimo tarnybos (toliau – perkančioji organizacija) vykdomų prekių ar paslaugų mažos vertės viešųjų pirkimų, atliekamų gynybos ir saugumo srityje (toliau – mažos vertės pirkimai), būdus ir jų procedūrų atlikimo tvarką, pirkimo dokumentų rengimo ir teikimo tiekėjams reikalavimus, ginčų nagrinėjimo procedūras.
2. Atlikdama mažos vertės pirkimus, perkančioji organizacija vadovaujasi šiomis Taisyklėmis, Lietuvos Respublikos viešųjų pirkimų, atliekamų gynybos ir saugumo srityje, įstatymu (toliau –VPAGSSĮ), Lietuvos Respublikos valstybės ir tarnybos paslapčių įstatymu (toliau – Valstybės ir tarnybos paslapčių įstatymas), Lietuvos Respublikos civiliniu kodeksu, Lietuvos Respublikos viešųjų pirkimų įstatymu (toliau – VPĮ), kitais įstatymais ir juos įgyvendinančiais teisės aktais.
3. Mažos vertės pirkimai atliekami laikantis lygiateisiškumo, nediskriminavimo ir skaidrumo principų, konfidencialumo ir nešališkumo reikalavimų. Mažos vertės pirkimus galima atlikti, kai numatoma pirkimo ar preliminarios sutarties vertė, apskaičiuota vadovaujantis Viešojo pirkimo, atliekamo gynybos ir saugumo srityje, vertės apskaičiavimo metodika, patvirtinta Viešųjų pirkimų tarnybos direktoriaus 2014 m. gruodžio 19 d. įsakymu Nr. 1S-247 ,,Dėl Viešojo pirkimo, atliekamo gynybos ir saugumo srityje, vertės apskaičiavimo metodikos patvirtinimo“, yra ne didesnė, nei nurodyta VPĮ 2 straipsnio 15 dalyje.
4. Pirkimus organizuoja ir atlieka perkančiosios organizacijos sudaryta viešojo pirkimo komisija (toliau – Komisija) arba perkančiosios organizacijos vadovo įgalioti šios organizacijos darbuotojai.
5. Taisyklėse vartojamos sąvokos:

5.1. **Apklausa** – pirkimo būdas, kai perkančioji organizacija raštu arba žodžiu kviečia pasirinktus tiekėjus pateikti pasiūlymus ir perka prekes ar paslaugas iš mažiausią kainą pasiūliusio ar ekonomiškiausią pasiūlymą pateikusio tiekėjo.

5.2. **Pirkimo organizatorius** – Lietuvos kariuomenės Įgulų aptarnavimo tarnybos direktoriaus arba jo įgalioto asmens paskirtas valstybės tarnautojas, profesinės karo tarnybos karys, darbuotojas, dirbantis pagal darbo sutartį, kuris Taisyklių nustatyta tvarka atlieka mažos vertės pirkimus, kai jiems atlikti nesudaroma Komisija.

1. Kitos Taisyklėse vartojamos sąvokos atitinka VPAGSSĮ ir VPĮ vartojamas sąvokas.
2. Perkančiosios organizacijos vykdomuose mažos vertės pirkimuose turi teisę dalyvauti fiziniai asmenys, privatūs juridiniai asmenys, viešieji juridiniai asmenys, kitos organizacijos ar jų padaliniai ar tokių asmenų grupės. Pasiūlymui pateikti ūkio subjektų grupė neprivalo įsteigti juridinio asmens. Perkančioji organizacija gali reikalauti, kad, ūkio subjektų grupės pasiūlymą pripažinus geriausiu ir perkančiajai organizacijai pasiūlius pasirašyti viešojo pirkimo–pardavimo sutartį (toliau – pirkimo sutartis), ši ūkio subjektų grupė įgytų tam tikrą teisinę formą, jei tai yra būtina siekiant tinkamai įvykdyti pirkimo sutartį.
3. Mažos vertės pirkimų pradžią ir pabaigą reglamentuoja VPAGSSĮ 8 straipsnis.
4. Perkančioji organizacija privalo užtikrinti įslaptintos informacijos apsaugą, vadovaujantis Lietuvos Respublikos teisės aktais, taip pat, kai pirkimo procedūrų ar sutarties vykdymo metu bus naudojama ar sukuriama įslaptinta informacija, perkančioji organizacija privalo laikytis įslaptintų sandorių organizavimui ir vykdymui (įslaptintų sandorių saugumui) keliamų reikalavimų, nustatytų Valstybės ir tarnybos paslapčių įstatymo VII skirsnyje ir Pirkimų organizavimo, kontrolės ir priežiūros krašto apsaugos sistemoje tvarkos aprašo, patvirtinto Lietuvos Respublikos krašto apsaugos ministro 2007 m. liepos 30 d. įsakymu Nr. V-768 ,,Dėl Pirkimų organizavimo, kontrolės ir priežiūros krašto apsaugos sistemoje tvarkos aprašo, Krašto apsaugos sistemoje centralizuotai perkamų prekių, paslaugų ir darbų sąrašo ir Krašto apsaugos sistemoje atliekamų pirkimų kokybės reikalavimų nustatymo ir kokybės užtikrinimo tvarkos aprašo patvirtinimo“ (toliau – Pirkimų organizavimo ir kontrolės tvarkos aprašas), skyriuje ,,Įslaptintos informacijos apsaugos reikalavimai“.
5. Jei pirkimo procedūrų metu nebus naudojama ar sukuriama įslaptinta informacija, pirkimas gali būti vykdomas naudojantis Centrinės viešųjų pirkimų informacinės sistemos (toliau – CVP IS) priemonėmis. CVP IS priemonėmis atliktu pirkimu laikomas toks pirkimas, kurio metu CVP IS sukuriamas pirkimas, pateikiamas skelbimas apie pirkimą (neskelbiamų pirkimų atveju – kvietimas), kiti pirkimo dokumentai ir priimami tiekėjų pasiūlymai.
6. Jei pirkimo procedūrų metu naudojama ar sukuriama įslaptinta informacija, CVP IS priemonėmis gali būti paskelbta tik ta informacija, kuri nėra įslaptinta.

**II SKYRIUS**

**MAŽOS VERTĖS PIRKIMŲ BŪDAI**

1. Prekės, paslaugos ir arbai perkami šiais pirkimo būdais:

12.1. mažos vertės riboto konkurso;

12.2. mažos vertės skelbiamų derybų;

12.3. mažos vertės neskelbiamų derybų;

12.4. mažos vertės atviro konkurso;

12.5. mažos vertės apklausos.

1. Pirkimas mažos vertės riboto konkurso ir mažos vertės skelbiamų derybų būdu gali būti atliekamas visais atvejais.
2. Mažos vertės neskelbiamas derybas galima vykdyti:

14.1. visais atvejais, kai tokia galimybė yra numatyta VPAGSSĮ 19 straipsnio 4–8 dalyse;

14.2. kai sutarties vertė neviršija 15 000 Eur (be pridėtinės vertės mokesčio (toliau – PVM)) prekėms ir paslaugoms pirkti arba 45 000 Eur (be PVM) darbams pirkti;

Pakeitimas 14.2 p.: LK LV ĮAT direktoriaus įsakymas Nr. V-105 (2017-04-24)

14.3. jeigu perkamos prekės ar paslaugos reikalingos tik mokslinių tyrimų ir eksperimentinės plėtros tikslais, jeigu nesiekiama gauti pelno arba padengti mokslinių tyrimų ir eksperimentinės plėtros išlaidų, su sąlyga, kad toks pirkimas neribos konkurencijos vėlesniuose tokiuose pirkimuose;

14.4. jeigu yra trumpalaikės ypač palankios sąlygos, leidžiančios reikalingas prekes įsigyti už daug mažesnę negu rinkos kainą.

1. Mažos vertės atviras konkursas gali būti vykdomas tik tuo atveju, kai pirkimo procedūrų metu nebus naudojama ar sukuriama įslaptinta informacija.
2. Pirkimas mažos vertės apklausos būdu gali būti vykdomas tik tuomet, kai:

16.1. sutarties vertė neviršija 7 000 Eur (be PVM);

Pakeitimas 16.1 p.: LK LV ĮAT direktoriaus įsakymas Nr. V-105 (2017-04-24)

16.2. prekės ir paslaugos yra perkamos naudojant reprezentacinėms išlaidoms skirtas lėšas;

16.3. perkamos licencijos naudotis duomenų (informacinėmis) bazėmis;

16.4.perkamos valstybės tarnautojų, profesinės karo tarnybos karių ir (ar) darbuotojų, dirbančių pagal darbo sutartis, mokymo paslaugos.

**III SKYRIUS**

**MAŽOS VERTĖS RIBOTAS KONKURSAS**

1. Vykdant mažos vertės ribotą konkursą, vadovaujamasi VPAGSSĮ 21 straipsnio nuostatomis, išskyrus VPAGSSĮ 21 straipsnio 6 dalį.
2. Papildomos informacijos pateikimo terminus nustato Taisyklių 69 punktas.
3. Paraiškų ir pasiūlymų priėmimo terminas negali būti trumpesnis kaip 7 darbo dienos nuo pranešimo paskelbimo CVP IS (jei taikoma) arba nuo kvietimo pateikti pasiūlymą išsiuntimo dienos.
4. Galima nevykdyti kvalifikacinės atrankos, o pasiūlymus pateikti kviesti visus minimalius kvalifikacijos reikalavimus atitinkančius tiekėjus.
5. Jei nusprendžiama riboti dalyvių skaičių, Komisija ar pirkimo organizatorius vykdo kvalifikacinę atranką, o pirkimo dokumentuose nustato kvalifikacinės atrankos kriterijus.
6. Perkančioji organizacija, esant objektyvioms aplinkybėms, turi teisę nustatyti kviečiamų pateikti pasiūlymus kandidatų skaičių, tačiau šis skaičius negali būti mažesnis kaip du. Ši nuostata yra taikoma kartu su VPAGSSĮ 21 straipsnio 3 dalies nuostatomis.

**IV SKYRIUS**

**MAŽOS VERTĖS SKELBIAMOS DERYBOS**

1. Vykdant pirkimą mažos vertės skelbiamų derybų būdu, pirkimo dokumentuose nurodomi objektyvūs ir nediskriminaciniai kriterijai ir taisyklės, kuriuos perkančioji organizacija ketina taikyti atrinkdama kandidatus, ir mažiausias, jeigu reikia (vykdoma kvalifikacinė atranka) – didžiausias, kviečiamų kandidatų skaičius.
2. Mažos vertės skelbiamos derybos vykdomos vadovaujantis VPAGSSĮ 22 straipsnio 3–6 ir 8–12 dalimis.
3. Papildomos informacijos pateikimo terminus nustato Taisyklių 69 punktas.
4. Galima nevykdyti kvalifikacinės atrankos, o pasiūlymus pateikti kviesti visus minimalius kvalifikacijos reikalavimus atitinkančius tiekėjus.
5. Jei nusprendžiama riboti dalyvių skaičių, Komisija ar pirkimo organizatorius vykdo kvalifikacinę atranką, o pirkimo dokumentuose nustato kvalifikacinės atrankos kriterijus.
6. Paraiškų ir pasiūlymų priėmimo terminas negali būti trumpesnis kaip 7 darbo dienos nuo pranešimo paskelbimo CVP IS (jei taikoma) arba nuo kvietimo dalyvauti derybose išsiuntimo dienos.
7. Perkančioji organizacija nustato kviečiamų pateikti pasiūlymus kandidatų skaičių, tačiau šis skaičius negali būti mažesnis kaip du. Ši nuostata yra taikoma kartu su VPAGSSĮ 22 straipsnio 4 dalies nuostatomis.
8. Baigus mažos vertės skelbiamų derybų procedūrą (derėjimosi stadiją), Komisija ar pirkimo organizatorius gali dalyvių prašyti pateikti galutinius kainos ir techninių duomenų, kurie vertinami pagal ekonomiškai naudingiausio pasiūlymo vertinimo kriterijus, pasiūlymus užklijuotuose vokuose (išskyrus atvejus, kai pateikti pasiūlymą kviečiamas tik vienas tiekėjas).
9. Mažos vertės skelbiamų derybų atveju vokų su galutinėmis tiekėjų siūlomomis kainomis ir galutiniais techniniais duomenimis atplėšimo procedūroje turi teisę dalyvauti visi derybose dalyvavę tiekėjai arba jų atstovai.

**V SKYRIUS**

**MAŽOS VERTĖS NESKELBIAMOS DERYBOS**

1. Vykdant mažos vertės neskelbiamas derybas, kreipiamasi į tiekėjus (tiekėją), prašant pateikti paraiškas dalyvauti pirkime.
2. Jei įslaptinta informacija nebus pateikiama pirkimo procedūrų metu ar bus pateikiama, naudojama ir (ar) sukuriama tik pirkimo sutarties vykdymo metu, vykdant mažos vertės neskelbiamas derybas, gali būti kreipiamasi į tiekėją (-us) ir iš karto prašoma pateikti pasiūlymus, nevykdant atskiro paraiškų pateikimo ir vertinimo etapo procedūrų. Dokumentai ir kiti įrodymai, patvirtinantys tiekėjų atitiktį kvalifikacijos reikalavimams (jei tokie reikalavimai buvo nustatyti), įskaitant atitiktį įslaptintos informacijos reikalavimams, tiekėjo prašomi pateikti kartu su pasiūlymu. Nepaisant to, kad paraiškų pateikimo ir vertinimo etapo procedūros nėra vykdomos, bet kokie sprendimai, susiję su pasiūlymų nagrinėjimu ir vertinimu, yra priimami tik patikrinus tiekėjų kvalifikaciją (jei tokie reikalavimai buvo nustatyti), įskaitant atitiktį įslaptintos informacijos reikalavimams. Jei tiekėjas neatitinka nustatytų kvalifikacijos ir (ar) įslaptintos informacijos apsaugos reikalavimų, jo pasiūlymas atmetamas ir toliau nenagrinėjamas.
3. Jei atitinkamoje rinkoje yra pakankamas potencialių tiekėjų skaičius, vykdant mažos vertės neskelbiamas derybas, kreipiamasi bent į tris tiekėjus.
4. Vykdant mažos vertės neskelbiamas derybas galima kreiptis į vienintelį tiekėją Taisyklių 14.1, 14.3 ir 14.4 papunkčiuose nurodytais atvejais.
5. Kai mažos vertės neskelbiamos derybos vykdomos po atlikto mažos vertės riboto konkurso ar mažos vertės skelbiamų derybų, atmetus visus pasiūlymus, dalyvauti neskelbiamose derybose kviečiami visi tiekėjai, atitinkantys minimalius kvalifikacijos reikalavimus. Tokiu atveju galima nerengti pirkimo dokumentų, o kvietime dalyvauti neskelbiamose derybose tiekėjams nurodoma, kad pirkimas bus atliekamas vadovaujantis mažos vertės riboto konkurso ar mažos vertės skelbiamų derybų pirkimo dokumentais, atlikus visus būtinus jų taisymus (pvz.: patikslinus terminus, pasiūlymų pateikimo reikalavimus, derybų eigą).
6. Kvietime dalyvauti mažos vertės neskelbiamose derybose taip pat turi būti nurodyta:

37.1. pasiūlymų pateikimo terminas, adresas (jei pasiūlymus reikalaujama pateikti ne CVP IS priemonėmis), kuriuo pateikiami pasiūlymai, ir kalba (kalbos), kuria (kuriomis) pasiūlymai turi būti parengti;

37.2. kokius kvalifikaciją patvirtinančius papildomus dokumentus turi pateikti tiekėjai (jei taikoma);

37.3. pasiūlymų vertinimo tvarka, vertinimo kriterijai, vertinimo kriterijų lyginamasis svoris arba VPAGSSĮ nustatytais atvejais – šių kriterijų reikšmingumas mažėjimo tvarka, jeigu jie nebuvo pateikti prieš tai.

1. Vykdant mažos vertės neskelbiamas derybas vadovaujamasi VPAGSSĮ 22 straipsnio 6, 8, 10 ir 12 dalimis.
2. Baigus mažos vertės neskelbiamų derybų procedūrą (derėjimosi stadiją), Komisija ar pirkimo organizatorius gali dalyvių prašyti pateikti galutinius kainos ir techninių duomenų, kurie vertinami pagal ekonomiškai naudingiausio pasiūlymo vertinimo kriterijus, pasiūlymus užklijuotuose vokuose (išskyrus atvejus, kai pateikti pasiūlymą kviečiamas tik vienas tiekėjas).
3. Mažos vertės neskelbiamų derybų atveju vokų su galutinėmis tiekėjų siūlomomis kainomis ir galutiniais techniniais duomenimis atplėšimo procedūroje turi teisę dalyvauti visi derybose dalyvavę tiekėjai arba jų atstovai.
4. Vykdant mažos vertės neskelbiamas derybas paraiškų / pasiūlymų dalyvauti pirkime pateikimo terminas turi būti proporcingas pirkimo dokumentuose nustatytiems kvalifikacijos reikalavimams ir protingas, kad rūpestingas ir atidus tiekėjas galėtų išnagrinėti pirkimo dokumentus ir parengti bei pateikti pasiūlymą, ir negali būti trumpesnis kaip 5 darbo dienos nuo kvietimo išsiuntimo dienos.

**VI SKYRIUS**

**MAŽOS VERTĖS ATVIRAS KONKURSAS**

1. Vykdant mažos vertės atvirą konkursą dalyvių skaičius neribojamas.
2. Mažos vertės atvirame konkurse derybos tarp perkančiosios organizacijos ir dalyvių yra draudžiamos.
3. Mažos vertės atvirame konkurse vertinami visų tiekėjų, atitinkančių minimalius kvalifikacijos reikalavimus, pasiūlymai, kurie yra pateikti pagal pirkimo dokumentuose nustatytus reikalavimus.
4. Mažos vertės atviram konkursui netaikomos šių Taisyklių XII skyriaus nuostatos.
5. Tiekėjai dokumentus, pagrindžiančius jų atitiktį kvalifikacijos reikalavimams, pateikia kartu su pasiūlymu.
6. Komisija ar pirkimo organizatorius įvertina tiekėjų atitiktį nustatytus kvalifikacijos reikalavimus, ir atmeta tų tiekėjų pasiūlymus, kurie neatitinka nustatytų minimalių kvalifikacijos reikalavimų.
7. Pasiūlymų pateikimo terminas, kai vykdomas mažos vertės atviras konkursas, neturėtų būti trumpesnis kaip 7 darbo dienos nuo pranešimo apie pirkimą paskelbimo CVP IS.

**VII SKYRIUS**

**MAŽOS VERTĖS APKLAUSA**

1. Mažos vertės apklausa gali būti vykdoma apklausiant vieną arba kelis tiekėjus. Komisija arba pirkimo organizatorius turi apklausti ne mažiau kaip tris potencialius tiekėjus, išskyrus 50 punkte nurodytus atvejus, taip pat atvejus, kai rinkoje yra mažiau kaip trys tiekėjai, galintys tiekti reikalingas prekes, teikti paslaugas ar atlikti darbus.
2. Mažos vertės apklausa, kai apklausiamas tik vienas tiekėjas, gali būti vykdoma, kai:

50.1. sutarties vertė neviršija 3000 Eur (be PVM);

50.2. pirkimo objektą gali pateikti tik konkretus tiekėjas;

50.3. neišvengiamai pirkimą būtina atlikti ypač skubiai dėl aplinkybių, nepriklausančių nuo perkančiosios organizacijos;

50.4. perkamos perkančiajai organizacijai reikalingos mokymo paslaugos ir nėra daugiau tiekėjų, teikiančių mokymo paslaugas reikalingomis temomis ir terminais.

1. Kai mažos vertės apklausa vykdoma žodžiu, apklausiant vieną tiekėją, netaikomos šių Taisyklių XII ir XIII skyrių nuostatos.
2. Apklausa žodžiu atliekama, kai:

52.1. sutarties vertė mažesnė kaip 3000 Eur (be PVM);

52.2. perkama esant ypatingoms aplinkybėms: avarijai, stichinei nelaimei, epidemijai ir kitokiam nenugalimos jėgos poveikiui, kai dėl skubos neįmanoma gauti pasiūlymų raštu;

52.3. perkamos perkančiajai organizacijai reikalingos mokymo paslaugos Taisyklių 50.4 papunktyje nustatytu atveju, neatsižvelgiant į sutarties kainą.

1. Apklausiant žodžiu su tiekėjais bendraujama asmeniškai, telefonu. Taip pat galima pasinaudoti viešai tiekėjų pateikta informacija (pavyzdžiui, reklama internete ir kt.) apie siūlomas prekes ir paslaugas. Toks informacijos gavimas prilyginamas žodinei tiekėjų apklausai.
2. Apklausiant raštu, prašymai pateikti pasiūlymus tiekėjams pateikiami paštu, faksu ar elektroniniu paštu. Tame pačiame pirkime dalyvaujantys tiekėjai turi būti apklausiami ta pačia forma.
3. Apklausos metu (išskyrus atvejus, kai apklausa atliekama žodžiu) tiekėjams pateikiamuose pirkimo dokumentuose turi būti ši informacija:

55.1. reikalavimai pirkimo objektui;

55.2. kokiais kriterijais vadovaujantis bus pasirenkamas tiekėjas, su kuriuo sudaroma pirkimo sutartis;

55.3. kokius dalykus turi nurodyti savo prekes ar paslaugas siūlantis tiekėjas, kokia forma (rašytine ar žodine) ir iki kada jis tai turi padaryti;

55.4. kaip perkančioji organizacija informuos apklausiamą tiekėją apie sprendimą sudaryti pirkimo sutartį;

55.5. kai numatoma sudaryti rašytinę pirkimo sutartį – siūlomos šalims pasirašyti pirkimo sutarties sąlygos arba pirkimo sutarties projektas.

1. Jeigu apklausiamas tik vienas tiekėjas, jam gali būti teikiama ne visa šių Taisyklių 55 punkte nustatyta informacija. Prireikus tiekėjams gali būti pateikiama kita, šių Taisyklių 55 punkte nenurodyta, informacija.
2. Kai mažos vertės apklausą atlieka pirkimo organizatorius, žodžiu ir raštu pateikti tiekėjų pasiūlymai ar informacija, gauta iš viešų šaltinių, ir šių pasiūlymų ar informacijos pagrindu priimti sprendimai įforminami Apklausos pažyma (šių Taisyklių priedas). Apklausos pažyma surašoma baigus pirkimo procedūras, kai nustatytas laimėtojas, bet dar nesudaryta pirkimo ar preliminarioji sutartis. Jeigu pirkimas neįvyksta, apklausos pažyma pildoma priėmus sprendimą nutraukti pirkimo procedūras. Pažyma įregistruojama. Registravimo metu įrašoma registravimo dienos data ir suteikiamas numeris.

Kai apklausą atlieka Komisija, žodžiu ir raštu pateikti tiekėjų pasiūlymai ar informacija, gauta iš viešų šaltinių, ir šių pasiūlymų ar informacijos pagrindu priimti sprendimai fiksuojami Komisijos posėdžių protokoluose.

**VIII SKYRIUS**

**TIEKĖJŲ KVALIFIKACIJA**

1. Siekiant įsitikinti, ar tiekėjas bus pajėgus įvykdyti pirkimo sutarties sąlygas, vadovaujantis VPAGSSĮ 32, 33, 34, 35, 36, 37 ir 41 straipsnių nuostatomis ir atsižvelgiant į kitų teisės aktų nuostatas pirkimų dokumentuose nustatomi tiekėjų kvalifikacijos reikalavimai ir atliekamas tiekėjų kvalifikacijos patikrinimas.
2. Tiekėjų kvalifikacijos neprivaloma tikrinti, kai:

59.1. atliekamas pirkimas apklausos būdu;

59.2. atliekamos neskelbiamos derybos VPAGSSĮ 19 straipsnio 4, 6–8 dalyse numatytais pagrindais.

1. Jeigu pirkimo procedūrų metu ir (arba) sutarties vykdymo metu kandidatams ar dalyviams numatoma pateikti įslaptintą informaciją, privaloma pareikalauti, kad juridiniai asmenys, dalyvaujantys pirkimų procedūrose, pateiktų Valstybės ir tarnybos paslapčių įstatymo nustatyta tvarka išduotą įmonės patikimumą patvirtinantį pažymėjimą ar rangovo (subrangovo) leidimą dirbti ar susipažinti su įslaptinta informacija. Taip pat privaloma pareikalauti, kad juridinis asmuo kartu su įmonės patikimumą patvirtinančiu pažymėjimu pateiktų ir darbuotojų, kurie dalyvaus vykdant pirkimo procedūras ar vykdys sutartį, sąrašą, kuriame būtų nurodyta, su kokio slaptumo žyma žymima informacija yra suteikta teisė dirbti ar susipažinti šiems juridinio asmens darbuotojams.

**IX SKYRIUS**

**PIRKIMO DOKUMENTŲ RENGIMAS, PAAIŠKINIMAI IR TEIKIMAS**

1. Rengiant pirkimo dokumentus, vadovaujamasi VPAGSSĮ 24 straipsnio nuostatomis.
2. Atliekant pirkimą mažos vertės apklausos būdu galima nepateikti visos VPAGSSĮ 24 straipsnio 2 dalyje numatytos informacijos, o jei mažos vertės apklausa vykdoma žodžiu, pirkimo dokumentai gali būti nerengiami.
3. Jei pirkimo procedūrų metu ar sutarties vykdymo metu bus atskleista įslaptinta informacija, pirkimo dokumentuose privaloma nustatyti įslaptintos informacijos apsaugos reikalavimus. Taip pat nurodoma:

63.1. aukščiausia įslaptintos informacijos slaptumo žyma;

63.2. vieta, kur turės būti dirbama su įslaptinta informacija (perkančiosios organizacijos ir (arba) dalyvio patalpose);

63.3. įslaptintos informacijos automatizuoto apdorojimo reikalavimai (ar tokie reikalavimai yra taikomi / netaikomi) ir, kai šie reikalavimai taikomi, jų taikymo vieta (dalyvio ir (arba) perkančiosios organizacijos patalpose).

1. Tuo atveju, kai pirkimas atliekamas ne CVP IS priemonėmis, CVP IS priemonėmis galima skelbti pranešimą apie pirkimą, pirkimo dokumentus, kuriuos įmanoma pateikti elektroninėmis priemonėmis, įskaitant technines specifikacijas, dokumentų paaiškinimus (patikslinimus), taip pat atsakymus į tiekėjų klausimus. Jei pirkimas atliekamas CVP IS priemonėmis, šiame punkte minima informacija skelbiama CVP IS.
2. Pirkimo dokumentai taip pat gali būti paskelbti perkančiosios organizacijos interneto svetainėje. Jeigu pirkimo dokumentai neskelbtini (vykdomas neskelbiamas pirkimas ar jų neįmanoma paskelbti dėl techninių priežasčių), tiekėjui jie pateikiami kitomis priemonėmis – asmeniškai, registruotu laišku, elektroniniu laišku ar faksu.
3. Kai pirkimo dokumentų turinį sudaro įslaptinta informacija, jie pateikiami tik tiems asmenims, kuriems įstatymų nustatyta tvarka išduoti leidimai dirbti ar susipažinti su įslaptinta informacija, laikantis įslaptintos informacijos apsaugos reikalavimų.
4. Jei buvo skelbta apie pirkimą, pirkimo dokumentai tiekėjams turi būti teikiami nuo pranešimo apie pirkimą paskelbimo iki paraiškų / pasiūlymų pateikimo termino, nustatyto pirkimo dokumentuose, pabaigos. Pirkimo dokumentai pateikiami to paprašiusiam tiekėjui nedelsiant, bet ne vėliau kaip per 1 darbo dieną, gavus prašymą. Kai pirkimo dokumentai skelbiami CVP IS, papildomai jie gali būti neteikiami.

Įslaptinti pirkimo dokumentai pateikiami kartu su kvietimu pateikti pasiūlymus.

Jei apie pirkimą nebuvo skelbta, pirkimo dokumentai tiekėjams teikiami kartu su kvietimu dalyvauti pirkimo procedūrose, o tuo atveju, kai dalis pirkimo dokumentų buvo įslaptinta – kartu su kvietimu pateikti pasiūlymus.

1. Tiekėjas gali paprašyti, kad perkančioji organizacija paaiškintų pirkimo dokumentus. Perkančioji organizacija atsako į kiekvieną tiekėjo rašytinį prašymą paaiškinti pirkimo dokumentus, jeigu prašymas gautas ne vėliau kaip prieš 3 darbo dienas iki paraiškų / pasiūlymų pateikimo termino pabaigos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė pirkimo dokumentus, bet nenurodo, iš ko gavo prašymą pateikti paaiškinimą. Atsakymas turi būti siunčiamas taip, kad tiekėjas jį gautų ne vėliau kaip likus 1 darbo dienai iki paraiškų / pasiūlymų pateikimo termino pabaigos.
2. Nesibaigus paraiškų / pasiūlymų pateikimo terminui, perkančioji organizacija savo iniciatyva gali paaiškinti (patikslinti) pirkimo dokumentus, tikslindama ir paskelbtą informaciją. Paaiškinimai turi būti išsiųsti (paskelbti) likus ne mažiau kaip 1 darbo dienai iki paraiškų / pasiūlymų pateikimo termino pabaigos.
3. Jeigu perkančioji organizacija rengia susitikimą su tiekėju, Komisija arba pirkimo organizatorius surašo šio susitikimo protokolą. Protokole fiksuojami visi šio susitikimo metu pateikti klausimai dėl pirkimo dokumentų ir atsakymai į juos. Protokolo išrašas laikomas pirkimo dokumentų paaiškinimu, jis turi būti pateiktas tiekėjams Taisyklių 68 punkte nustatyta tvarka.
4. Jeigu pirkimo dokumentus paaiškinusi (patikslinusi) perkančioji organizacija jų negali pateikti Taisyklių 68 ar 69 punkte nustatytais terminais, ji privalo pratęsti paraiškų / pasiūlymų pateikimo terminą. Šis terminas nukeliamas protingumo kriterijų atitinkančiam laikui, per kurį tiekėjai, rengdami pirkimo paraiškas / pasiūlymus, galėtų atsižvelgti į šiuos paaiškinimus (patikslinimus) ir tinkamai parengti paraiškas / pasiūlymus.
5. Jeigu pirkimo dokumentai skelbiami CVP IS, ten pat skelbiama apie pirkimo dokumentų paaiškinimus (patikslinimus) ir prireikus pratęsiamą paraiškų / pasiūlymų pateikimo terminą. Jeigu pirkimo dokumentai neskelbiami CVP IS, pranešimai apie pirkimo dokumentų paaiškinimus (patikslinimus) ir prireikus termino pratęsimą išsiunčiami visiems tiekėjams, kuriems buvo pateikti pirkimo dokumentai.

**X SKYRIUS**

**PRANEŠIMAI DĖL MAŽOS VERTĖS PIRKIMŲ**

1. Vykdant pirkimą mažos vertės riboto konkurso, mažos vertės skelbiamų derybų ar mažos vertės atviro konkurso būdu, skelbiamas pranešimas apie atliekamą mažos vertės pirkimą.
2. Pranešimai ir ataskaitos dėl mažos vertės pirkimų pildomi ir teikiami Viešųjų pirkimų tarnybos nustatyta tvarka.

**XI SKYRIUS**

**TECHNINĖ SPECIFIKACIJA**

1. Atliekant mažos vertės pirkimus ir rengiant technines specifikacijas galima nesivadovauti VPAGSSĮ 38 straipsnyje nustatytais reikalavimais, tačiau turi būti užtikrintas VPAGSSĮ 6 straipsnyje nurodytų principų laikymasis.
2. Jeigu kartu su paslaugomis perkamos prekės, su prekėmis – paslaugos, techninėje specifikacijoje atitinkamai nustatomi reikalavimai ir kartu perkamoms prekėms ar paslaugoms.
3. Jei leidžiama pateikti alternatyvius pasiūlymus, nurodomi minimalūs reikalavimai, kuriuos šie pasiūlymai turi atitikti.
4. Komisija arba pirkimo organizatorius gali leisti pateikti alternatyvius pasiūlymus tik tuo atveju, kai pasiūlymams vertinti taikomas ekonomiškai naudingiausio pasiūlymo vertinimo kriterijus.
5. Komisija arba pirkimo organizatorius negali atmesti alternatyvaus pasiūlymo remdamasis vien tik tuo pagrindu, kad jeigu pasiūlymas būtų pripažintas laimėjusiu, prekių pirkimas taptų paslaugų pirkimu arba atvirkščiai.

**XII SKYRIUS**

**PARAIŠKŲ PATEIKIMO IR VERTINIMO REIKALAVIMAI**

1. Paraiška turi būti pateikiama raštu ir pasirašyta tiekėjo ar jo įgalioto asmens. Jeigu pirkimas atliekamas CVP IS priemonėmis, pirkimo dokumentuose turi būti nurodoma, kad paraiškos būtų pasirašytos saugiu elektroniniu parašu, atitinkančiu teisės aktų reikalavimus.
2. Kartu su paraiška pateikiami priedai – pirkimo sąlygose nurodyti dokumentai ar jų kopijos, įrodantys kandidato atitiktį nustatytiems kvalifikacijos reikalavimams.
3. Komisija arba pirkimo organizatorius vertindamas kandidatų paraiškas turi patikrinti tiekėjų atitiktį kvalifikacijos reikalavimams ir atmesti tų kandidatų paraiškas, kurie neatitinka nustatytų minimalių kvalifikacijos reikalavimų.

**XIII SKYRIUS**

**PASIŪLYMŲ PATEIKIMO, NAGRINĖJIMO IR VERTINIMO REIKALAVIMAI**

1. Atliekant mažos vertės ribotą konkursą, mažos vertės skelbiamas derybas, mažos vertės atvirą konkursą ir nustatant pasiūlymų pateikimo reikalavimus, vadovaujamasi VPAGSSĮ 25 straipsniu.
2. Pasiūlymai priimami laikantis pirkimo dokumentuose nurodytos tvarkos:

84.1. pavėluotai gauti vokai su pasiūlymais neatplėšiami ir grąžinami juos pateikusiems tiekėjams;

84.2. neužklijuotuose, turinčiuose mechaninių ar kitokių pažeidimų, galinčių kelti abejonių dėl pasiūlymų slaptumo, vokuose pateikti pasiūlymai nepriimami ir grąžinami juos pateikusiems tiekėjams;

84.3. jei buvo reikalaujama pasiūlymą pateikti elektroninėmis priemonėmis, o tiekėjas pasiūlymą pateikė voke, gautas vokas su pasiūlymu neatplėšiamas ir grąžinamas jį pateikusiam tiekėjui, o vertinamas elektroninėmis priemonėmis pateiktas pasiūlymas, jeigu jis buvo pateiktas.

1. Vokus su pasiūlymais atplėšia, pasiūlymus nagrinėja ir vertina pirkimą atliekanti Komisija arba pirkimo organizatorius.
2. Atliekant pirkimus mažos vertės atviro konkurso arba mažos vertės riboto konkurso būdu taikomos šios vokų su pasiūlymais atplėšimo ir pradinio susipažinimo su CVP IS priemonėmis pateiktais pasiūlymais procedūros:

86.1. vokai su pasiūlymais atplėšiami Komisijos arba pirkimo organizatoriaus. Vokų atplėšimo procedūra vyksta pirkimo dokumentuose nurodytoje vietoje, prasideda nurodytą dieną, valandą ir minutę. Posėdžio diena ir valanda turi sutapti su pasiūlymų pateikimo termino pabaiga. Pakeitus terminą, atitinkamai turi būti pakeistas ir vokų su pasiūlymais atplėšimo laikas. Nustatytu laiku turi būti atplėšti visi vokai su pasiūlymais, gauti nepasibaigus jų pateikimo terminui. Jeigu pasiūlymas gaunamas pavėluotai arba pateiktas nesilaikant pirkimo dokumentuose nustatytų pasiūlymų pateikimo reikalavimų, vokas su pasiūlymu grąžinamas jį atsiuntusiam dalyviui. Vokų atplėšimo procedūroje turi teisę dalyvauti visi dalyviai arba jų atstovai;

86.2. jeigu pasiūlymai vertinami pagal ekonomiškai naudingiausio pasiūlymo vertinimo kriterijų, vokai su pasiūlymais turi būti atplėšiami dviejuose posėdžiuose. Pirmajame posėdyje atplėšiami tik tie vokai, kuriuose pateikti techniniai pasiūlymo duomenys ir kita informacija bei dokumentai, antrajame posėdyje – vokai, kuriuose nurodytos kainos. Antrasis posėdis gali įvykti tik tada, kai Komisija ar pirkimo organizatorius patikrina, ar pateiktų pasiūlymų techniniai duomenys ir dalyvių kvalifikacija atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertina pasiūlymų techninius duomenis, o šių Taisyklių nustatytais atvejais – ir dalyvių kvalifikaciją. Apie šio patikrinimo ir įvertinimo rezultatus Komisija ar pirkimo organizatorius privalo raštu pranešti visiems dalyviams, kartu nurodyti antrojo vokų su pasiūlymais atplėšimo posėdžio vietą ir laiką. Jeigu Komisija ar pirkimo organizatorius, patikrinęs ir įvertęs pirmajame voke dalyvio pateiktus duomenis, atmeta jo pasiūlymą, neatplėštas vokas su pasiūlyta kaina saugomas kartu su kitais dalyvio pateiktais dokumentais šių Taisyklių nustatyta tvarka;

86.3. vokus atplėšia vienas iš Komisijos narių arba pirkimo organizatorius pasiūlymus pateikusių ir dalyvaujančių posėdyje dalyvių ar jų atstovų akivaizdoje. Vokai atplėšiami ir tuo atveju, jeigu į tą posėdį dalyvis ar jo atstovas neatvyksta;

86.4. atplėšus voką, pasiūlymo paskutinio lapo antrojoje pusėje pasirašo posėdyje dalyvaujantys Komisijos nariai arba pirkimo organizatorius (netaikoma, kai pirkimas vykdomas CVP IS priemonėmis);

86.5. kai pasiūlymai vertinami pagal mažiausios kainos kriterijų, vokų su pasiūlymais atplėšimo procedūroje dalyvaujantiems dalyviams ar jų atstovams skelbiamas pasiūlymą pateikusio tiekėjo pavadinimas ar vardas, pavardė, pasiūlyme nurodyta kaina ir pranešama, ar yrapateiktas pasiūlymo galiojimo užtikrinimas (jeigu jo reikalaujama),ar pateiktas pasiūlymas yra susiūtas, ar pasiūlymo lapai sunumeruoti ir paskutinio lapo antrojoje pusėje pasiūlymas patvirtintas tiekėjo ar jo įgalioto asmens parašu, ar nurodytas įgalioto asmens vardas, pavardė, pareigos ir pasiūlymą sudarančių lapų skaičius. Tuo atveju, kai pasiūlyme nurodyta skaičiais išreikšta kaina neatitinka žodžiais nurodytos kainos, teisinga laikoma ir paskelbiama žodžiais nurodyta kaina;

86.6. vokų su pasiūlymais, kuriuose yra techniniai pasiūlymo duomenys, atplėšimo procedūrose dalyvaujantiems dalyviams ar jų atstovams skelbiamas pasiūlymą pateikusio tiekėjo pavadinimas ar vardas, pavardė, pagrindinės techninės pasiūlymo charakteristikos ir pranešama, ar yra pateiktas pasiūlymo galiojimo užtikrinimas (jeigu jo reikalaujama), ar pateiktas pasiūlymas yra susiūtas, ar jo lapai sunumeruoti ir paskutinio lapo antrojoje pusėje yra tiekėjo ar jo įgalioto asmens parašas, ar nurodytas įgalioto asmens vardas, pavardė, pareigos ir pasiūlymą sudarančių lapų skaičius.Jeigu pageidauja nors vienas vokų su pasiūlymais atplėšimo procedūroje dalyvaujantis dalyvis ar jo atstovas, turi būti paskelbtos visos pasiūlymų charakteristikos, į kurias bus atsižvelgta vertinant pasiūlymus;

86.7. vokų su pasiūlymais, kuriuose nurodytos kainos, atplėšimo procedūrose (kitame posėdyje) dalyvaujantiems dalyviams ar jų atstovams skelbiamas pasiūlymą pateikusio dalyvio pavadinimas ar vardas, pavardė, pasiūlyme nurodyta kaina. Tuo atveju, kai pasiūlyme nurodyta skaičiais išreikšta kaina neatitinka žodžiais nurodytos kainos, teisinga laikoma ir paskelbiama žodžiais nurodyta kaina;

86.8. jeigu pirkimo objektas susideda iš atskirų dalių, vokų su pasiūlymais, kuriuose nurodomos kainos, atplėšimo procedūrose dalyvaujantiems dalyviams arba jų atstovams skelbiama pasiūlyta kiekvienos pirkimo dalies kaina. Šios kainos turi būti nurodomos ir vokų su kainomis atplėšimo posėdžio protokole;

86.9. vokų su pasiūlymais atplėšimo metu Komisija ar pirkimo organizatorius turi leisti posėdyje dalyvaujantiems suinteresuotiems dalyviams ar jų įgaliotiems atstovams viešai ištaisyti Komisijos pastebėtus jų pasiūlymo susiuvimo ar įforminimo trūkumus, kuriuos įmanoma ištaisyti posėdžio metu;

86.10. apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems dalyviams, jeigu jie to pageidauja. Kiekvienas vokų atplėšimo procedūrose dalyvaujantis dalyvis ar jo atstovas turi teisę asmeniškai susipažinti su viešai perskaityta informacija, tačiau supažindindama su šia informacija Komisija ar pirkimo organizatorius negali atskleisti dalyvio pasiūlyme esančios konfidencialios informacijos;

86.11. su CVP IS priemonėmis pateiktais pasiūlymais pradinis susipažinimas vyksta Komisijos posėdyje arba tuo pačiu metu kiekvienas Komisijos narys su pasiūlymais susipažįsta individualiai. Jeigu pirkimą organizuoja pirkimo organizatorius, jis su CVP IS priemonėmis pateiktais pasiūlymais susipažįsta individualiai. Dalyviai ar jų atstovai pradinio susipažinimo su pateiktais pasiūlymais procedūroje nedalyvauja.

1. Pasiūlymai nagrinėjami ir vertinami konfidencialiai, nedalyvaujant pasiūlymus pateikusiems tiekėjams ar jų atstovams.
2. Pasiūlymai nagrinėjami šiais etapais:

88.1. tikrinama, ar pasiūlymas atitinka pirkimo dokumentuose nustatytus pasiūlymo pateikimo reikalavimus;

88.2. tikrinama, ar pasiūlyto pirkimo objekto techninė specifikacija atitinka pirkimo dokumentų techninėje specifikacijoje nustatytus reikalavimus pirkimo objektui;

88.3. tikrinama, ar pasiūlyme nėra kainos apskaičiavimo klaidų;

88.4. radus pasiūlyme nurodytos kainos apskaičiavimo klaidų, Komisija arba pirkimo organizatorius privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudėtinių dalių arba papildyti kainą naujomis dalimis. Jei dalyvis per Komisijos ar pirkimo organizatoriaus nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas laikomas neatitinkančiu pirkimo dokumentuose nustatytų reikalavimų;

88.5. tuo atveju, kai pasiūlyme nurodyta skaičiais išreikšta kaina neatitinka žodžiais nurodytos kainos, teisinga laikoma žodžiais nurodyta kaina;

88.6. tuo atveju, kai pirkimas vykdomas elektroninėmis priemonėmis ir pasiūlymo kaina, išreikšta skaičiais ar žodžiais pasiūlymo formoje, neatitinka pasiūlymo kainos, nurodytos skaičiais CVP IS langelyje „Pasiūlymo kaina“ (kai kainą prašoma nurodyti abiem būdais), teisinga laikoma pasiūlymo formoje žodžiais nurodyta kaina;

88.7. tikrinama, ar pasiūlyme nurodyta kaina nėra neįprastai maža. Komisija ar pirkimo organizatorius turi teisę pareikalauti, kad dalyvis pagrįstų neįprastai mažą kainą. Pasiūlyme nurodyta prekių ar paslaugų kaina laikoma neįprastai maža, jeigu ji yra 15 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių, pasiūlytų kainų aritmetinį vidurkį. Šis kriterijus netaikomas, jei vidurkis skaičiuojamas iš 2 pasiūlymų, taip pat tais atvejais, kai sutarties vertė neviršija 7 000 Eur (be PVM);

Pakeitimas 88.7 p.: LK LV ĮAT direktoriaus įsakymas Nr. V-105 (2017-04-24)

88.8. tikrinama, ar pasiūlyta kaina nėra per didelė, nepriimtina perkančiajai organizacijai.

1. Komisija ar pirkimo organizatorius atmeta pasiūlymą, jeigu yra VPAGSSĮ 27 straipsnio 5 dalyje nurodytos aplinkybės.
2. Jeigu tiekėjas pateikė netikslius, neišsamius kartu su pasiūlymu teikiamus pirkimo dokumentuose nurodytus dokumentus: jungtinės veiklos sutartį, tiekėjo įgaliojimą asmeniui pasirašyti paraišką ar pasiūlymą, pasiūlymo galiojimo užtikrinimą patvirtinantį dokumentą, arba jų nepateikė, Komisija ar pirkimo organizatorius privalo prašyti tiekėjo patikslinti, papildyti arba pateikti minėtus dokumentus per jos nustatytą protingą terminą, kuris negali būti trumpesnis kaip 3 darbo dienos nuo prašymo gavimo iš perkančiosios organizacijos dienos.
3. Išimtiniais atvejais, kai kvalifikacijos reikalavimo atitikimas gali būti tikrinamas pasiūlymo vertinimo etape, dalyvio, neatitinkančio keliamo kvalifikacijos reikalavimo, pasiūlymas atmetamas.
4. Neatmesti pasiūlymai yra vertinami vadovaujantis VPAGSSĮ 27 straipsniu.

**XIV SKYRIUS**

**PIRKIMO SUTARTIS**

1. Komisija ar pirkimo organizatorius, įvykdę pirkimo procedūras, parengia pirkimo sutarties projektą, jeigu jis nebuvo parengtas kaip pirkimo dokumentų sudėtinė dalis.
2. Sudarant pirkimo sutartį vadovaujamasi VPAGSSĮ 50 straipsnio 4, 5, 6 ir 8 dalių nuostatomis. Sudarant preliminariąją sutartį, vadovaujamasi VPAGSSĮ 49 straipsnio 1, 3–9 dalių nuostatomis.
3. Tais atvejais, kai pirkimo sutartis sudaroma raštu, o tiekėjas, kuriam buvo pasiūlyta sudaryti pirkimo sutartį, atsisako sudaryti pirkimo sutartį, perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.
4. Atsisakymu sudaryti pirkimo sutartį laikomas bet kuris iš šių atvejų:

96.1. tiekėjas raštu atsisako sudaryti pirkimo sutartį;

96.2. tiekėjas nepasirašo pirkimo sutarties iki perkančiosios organizacijos nurodyto laiko;

96.3. tiekėjas atsisako pasirašyti pirkimo sutartį pirkimo dokumentuose nustatytomis sąlygomis;

96.4. tiekėjas nepateikia pirkimo dokumentuose nustatyto pirkimo sutarties įvykdymo užtikrinimo iki perkančiosios organizacijos nurodyto laiko;

96.5. ūkio subjektų grupė, kurios pasiūlymas pripažintas geriausiu, neįgijo perkančiosios organizacijos reikalaujamos teisinės formos.

**XV SKYRIUS**

**INFORMACIJOS TEIKIMAS**

1. Komisija ar pirkimo organizatorius informuodamas apie pirkimo procedūros rezultatus vadovaujasi VPAGSSĮ 45 straipsniu.

**XVI SKYRIUS**

**BAIGIAMOSIOS NUOSTATOS**

1. Kai mažos vertės pirkimus, išskyrus pirkimą mažos vertės apklausos būdu, atlieka pirkimo organizatorius, priimtus sprendimus jis įformina laisvos formos pažyma.
2. Ginčų nagrinėjimas atliekamas vadovaujantis VPAGSSĮ IV skyriaus nuostatomis.
3. Visi su mažos vertės pirkimais susiję dokumentai registruojami ir saugomi teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lietuvos kariuomenės

Įgulų aptarnavimo tarnybos

vykdomų mažos vertės viešųjų pirkimų, atliekamų gynybos ir saugumo srityje, taisyklių

priedas

**(Apklausos pažymos formos pavyzdys)**

**TIEKĖJŲ APKLAUSOS PAŽYMA**

20\_\_ m. \_\_\_\_\_\_\_\_\_ \_\_ d. Nr.

|  |
| --- |
| **I. BENDROJI DALIS** |
| **1. Pirkimo pavadinimas:** |
| **2. Pirkimo dalies pavadinimas:** |
| **3. Pirkimo objekto ar jo dalies pavadinimas ir trumpas aprašymas**:  |
| **4.** **Teisės akto, kuriuo paskirtas pirkimo organizatorius, pavadinimas, data ir numeris**: |
| **5. Pagal šios apklausos rezultatus numatomos sudaryti pirkimo sutarties (sutarčių) kaina:** |
|  |
| **II. PIRKIMO PROCEDŪROS** |
| **6. Lietuvos kariuomenės Įgulų aptarnavimo tarnybos direktoriaus įsakymo, kuriuo patvirtintos Lietuvos kariuomenės Įgulų aptarnavimo tarnybos vykdomų mažos vertės viešųjų pirkimų, atliekamų gynybos ir saugumo srityje, taisyklės (toliau – Taisyklės), data, numeris:** |
| **7. Taisyklių punktas, kuriuo vadovaujantis pasirinkta pirkimą atlikti apklausos būdu:** |  |
| **8. Bendravimo su tiekėjais būdas** (pažymėti): |  žodžiu raštu |
| **9. Tiekėjų, kuriuos numatoma apklausti, skaičius:** |  |
| **10. Taisyklių punktas, kuriuo vadovaujantis apklausiamas tik vienas tiekėjas** (jeigu taikoma): |  |
| **11. Ar buvo rengti pirkimo dokumentai** (pažymėti): |  taip ne |
| **12. Pasirinktas tiekėjų pasiūlymų vertinimo kriterijus** (pažymėti): |  mažiausia kaina ekonomiškai naudingiausias pasiūlymas |
| **13. Į ekonomiškai naudingiausio pasiūlymo kriterijų įeinantys parametrai ir jų lyginamieji svoriai ekonominio naudingumo kriterijuje (procentais)** (punktas pildomas tais atvejais, kai nebuvo rengti pirkimo dokumentai, kuriuose turėtų būti aprašytas ekonomiškai naudingiausio pasiūlymo kriterijaus taikymas)**:** |
|  | Parametro pavadinimas | Lyginamasis svoris |
|  |  |
|  |  |
|  |  |
|  |
| **14. Apklausti tiekėjai ir pasiūlymų pateikimo datos:** |
|  | Tiekėjo pavadinimas | Adresas, telefonas ar kita informacija kontaktams  | Pasiūlymo pateikimo data |
|  |  |  |
|  |  |  |
|  |  |  |
|  |  |  |
|  |  |  |
| **15. Pasiūlymų duomenys** (pildoma,kai pasiūlymai vertinami pagal kainos arba ekonominio naudingumo kriterijų)**:** |
|  | Pasiūlymą pateikusio tiekėjo pavadinimas | Vertinami parametrai ir pasiūlyme nurodytos jų reikšmės | Vertinimo kriterijaus reikšmė |
| Kaina (su PVM) |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **16. Laimėjusį pasiūlymą pateikusio tiekėjo pavadinimas** |
| **17. Pastabos** |

PRIDEDAMA:

1.

2.

Pirkimo organizatorius

(Pareigos) (Parašas) (Karinis laipsnis, vardas, pavardė)

**APKLAUSOS PAŽYMOS PILDYMO PAAIŠKINIMAI**

1. Apklausos pažymos (toliau – Pažyma) **1** laukelyje nurodomas pirkimo pavadinimas turi sutapti su Lietuvos kariuomenės Įgulų aptarnavimo tarnybos (toliau – ĮAT) viešųjų pirkimų plane nurodytu pirkimo objekto pavadinimu, pavyzdžiui*, „Priežiūros ir remonto paslaugos“.*

2. Pažymos **2** laukelyje nurodomame pirkimo dalies pavadinime nurodoma ta pirkimo objekto dalis, dėl kurios atliekama konkreti apklausa. Pavyzdžiui, jeigu perkamos ginklų priežiūros ir remonto paslaugos, nurodoma, kokių ginklų remonto paslaugos. Pirkimo dalies pavadinimas turėtų būti susietas su kituose dokumentuose vartojamais pavadinimais (pavyzdžiui, techninėje specifikacijoje, ĮAT direktoriaus įsakyme dėl renginio organizavimo ir panašiai). Kiekvienai pirkimo daliai turėtų būti pildoma atskira Pažyma.Jeigu pirkimas į dalis neskaidomas, antrojoje eilutėje pakartojamas pirkimo pavadinimas.

3. Pažymos **3** laukelyje pakartojamas pirkimo dalies arba pirkimo pavadinimas ir nurodoma papildoma informacija apie perkamą objektą. Pavyzdžiui, nurodomi pirkimo objektui keliami reikalavimai, pateikiama nuoroda į Pažymos priedą, kuriame yra techninė specifikacija, nurodomi kiekiai ir panašiai.

4.Pažymos **4** laukelyje nurodomas teisės akto, kuriuo buvo paskirtas pirkimo organizatorius, pavadinimas, data ir numeris. Šis teisės aktas (su priedais, jeigu tokių yra) turėtų būti pridedamas prie Pažymos.

5. Pažymos **5** laukelyje nurodoma kaina be PVM.

6.Pažymos **6** laukelyje pateikiama nuoroda į pirkimo pradžioje (kvietimo pateikti pasiūlymus išsiuntimo dieną) galiojusias ĮAT vykdomų mažos vertės viešųjų pirkimų, atliekamų gynybos ir saugumo srityje, taisykles (toliau – Taisyklės).

7. Pažymos **7** laukelyje nurodomas vienas arba keli Taisyklių 16 punkto papunkčiai, kurie leidžia pirkimą atlikti apklausos būdu.

8. Pažymos **8** laukelyje pažymimas bendravimo su tiekėjais būdas. Apklausa žodžiu gali būti atliekama tik Taisyklių 52 punkte nustatytais atvejais.

9. Pažymos **9** laukelyje nurodoma, kiek tiekėjų numatoma apklausti.

10. Pažymos **10** laukelyje nurodomas Taisyklių 50 punkto papunktis, kuriuo vadovaujantis priimtas sprendimas apklausti tik vieną tiekėją. Pažymos **17** laukelyje turėtų būti pateiktas išsamesnis tokio sprendimo paaiškinimas. Jeigu numatoma apklausti daugiau negu vieną tiekėją, laukelis nepildomas.

11. **11** laukelyje turi būti nurodyta, ar buvo rengti pirkimo dokumentai. Pirkimo dokumentai, jeigu jie buvo rengiami, pridedami kaip Pažymos priedas.

12. **12** laukelyje pažymimas tik vienas pasirinktas vertinimo kriterijus.

13. **13** laukelis pildomas tik tais atvejais, kai Pažymos **12** laukelyje pažymėtas kriterijus „ekonomiškai naudingiausias pasiūlymas“ ir nebuvo rengti pirkimo dokumentai, kuriuose ir turėtų būti aprašytas ekonominio naudingumo kriterijaus taikymas. Laukelyje nurodomi visi pirkimo objekto parametrai, į kuriuos bus atsižvelgta vertinant pasiūlymus. Nustatomas kiekvieno parametro lyginamasis svoris (svarba) ekonominio naudingumo kriterijuje. Bendra visų parametrų lyginamųjų svorių suma turi būti lygi 100.

14. Pažymos **14** laukelyje surašomi visi apklausoje dalyvavę (pateikę pasiūlymus) tiekėjai. Grafoje „Adresas, telefonas ar kita informacija kontaktams“ įrašomi duomenys, kurie yra žinomi.

15.Pažymos **15** laukelyje įrašoma tiekėjo pasiūlyta kaina, o kai pasiūlymai vertinami pagal ekonominį naudingumą, lentelės formoje įrašomi grafų pavadinimai, kurie atitinka ekonominio naudingumo kriterijų sudarančių parametrų pavadinimus. Surašomi tik tų parametrų, kurie nurodyti Pažymos **13** laukelyje, pavadinimai. Lentelėje parametrų reikšmės nurodomos natūriniais vienetais. Grafoje „Vertinimo kriterijaus reikšmė“ nurodoma pasiūlymo kaina, jeigu pasiūlymų vertinimo kriterijumi buvo pasirinkta kaina. Jeigu vertinimo kriterijus yra ekonominis naudingumas, šioje grafoje įrašoma ekonominio naudingumo reikšmė, pirkimo organizatoriaus apskaičiuota atsižvelgiant į parametrų reikšmes ir jų lyginamuosius svorius. Jeigu pasiūlymas neatitinka keltų reikalavimų, tai nurodoma šioje grafoje. Šių pasiūlymų ekonominio naudingumo reikšmė neskaičiuojama.

Pažymos **15** laukelyje tiekėjai turėtų būti surašomi nustatytos pasiūlymų eilės tvarka. Pirmas įrašomas laimėjusį pasiūlymą pateikęs tiekėjas.

16. Pažymos **16** laukelyje įrašomas laimėjusį pasiūlymą pateikusio tiekėjo pavadinimas. Jeigu pirkimas neįvyko, tai nurodoma šiame laukelyje.

17. Pažymos **17** laukelyje pateikiama visa papildoma informacija, susijusi su pirkimu (argumentai, paaiškinimai ir kt.).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_